Кызның солдатларга язган хаты әтисенә барып эләккән

	Кузбассның Новокузнецк районы Безруково авылыннан Александр белән дә шундый гаҗәп хәл булган. Октябрь урталарында ул өлешчә мобилизациягә эләккән һәм хәрби әзерлек үтү урынына юлланган.
 Кузбасстан киткәндә Александрга, барлык хәрбиләргә тапшырган кебек үк, бүләк бирәләр. Автобуска утыргач ул бүләккә күз сала. Анда җылы оекбашлар була. Оекбаш эчендә кәгазь тавышы ишетелә. Кулын тыгып караса – анда хат. Русия хәрбиләренә Кузбасс мәктәпләре укучылары язган хатларның берсе була ул. Конверт тышына аның туган авылы һәм ун яшьлек кызы укыган сыйныф саны язылганын күреп, ирнең күзләре маңгаена менә. Ә хатны ачкач, ул бөтенләй шакката – хат язучылар арасында аның кызы Арина да була. Ирнең күзенә яшьләр килә...   
	Язгөл САФИНА	
Өмет

	№ --- | 17.11.2022	


